stanford-oval/wikipedia huggingface dataset:
הקואליציה לבריאות הציבור
היסטוריה

בשנת 2001 יזמו ד"ר ג'אמס קריקון, שהיה מומחה לצמחים וד"ר סטיב גרנט, ד"ר להנדסת כימיה, קואליציה של ארגונים סביבתיים.
הם זיהו בעיה משותפת המיוחדת לאזור חיפה והצפון - תמותה ותחלואה ממחלות לב, שבץ מוחי וסרטן בשיעורים גבוהים במיוחד מהממוצע הארצי שנגרם לדעתם גם מזיהום סביבתי שהוא גבוה במיוחד באזור מפרץ חיפה והצפון.
הקואליציה לבריאות הציבור התאגדה כדין כעמותה ב-25 ספטמבר 2005. מטרות העמותה כפי שנרשמו אצל רשם העמותות:
מאבק למען הורדת התחלואה מזיהומים במפרץ חיפה והצפון
הגברת המודעות והידע לקשר שבין זיהום הסביבה ולבריאות הציבור בקרב הציבור הרחב, אנשי המקצועות הרלוונטיים ובקרב מקבלי ההחלטות
פעילות ממוקדת למען שינוי מדיניות במשרדי הממשלה בתחומי בריאות הציבור והסביבה
מאבק להפחתת סיכונים הנגרמים לתושבי מפרץ חיפה והצפון מחומרים מסוכנים.
בשנת 2013 זכתה העמותה בפרס יושב-ראש הכנסת לאיכות החיים, ובשנת 2016 ביחד עם ארגוני סביבה נוספים הפעילים במפרץ חיפה, זכתה הקואלציה לבריאות הציבור בפרס הגלובוס הירוק. בשנת 2019 זכתה הקואליציה בשיתוף עם ארגונים נוספים בפרס נחמה ריבלין לקיימות.
באספה הכללית של העמותה ב-2 ביולי 2013 הודיע הוועד המנהל על סגירת העמותה, בשל המשבר הכספי שפקד אותה. יחד עם זאת, מספר פעילים החליטו להמשיך ולהפעיל את הארגון. בשנתיים הבאות נעשו ניסיונות להפעיל את העמותה כארגון מתנדבים ללא שכר. בפברואר 2015 נבחר לעמותה ועד מנהל חדש ולאחר פרישתה של המנכ"לית בהתנדבות, ליאורה אמיתי (מאי 2015), הוועד המנהל לא הצליח לקיים אספה כללית. התגלו חילוקי דעות ביחס למאזן השנתי של שנת 2014, שלא יושבו במשך למעלה משנה. כתוצאה מכך פרשו חברים מהוועד המנהל ומוועדת הביקורת. העמותה המשיכה להתנהל כארגון מתנדבים ללא שכר ללא קבלת תרומות.
האספה הכללית האחרונה התקיימה ב-21 ביוני 2015. העמותה חדלה לתפקד על פי הוראות חוק העמותות, התש"ם-1980. במשך כשנה, עד לחודש מאי 2016 נעשו ניסיונות לסכם את פעילות שנת 2014 אך דבר זה לא נתאפשר.
כמה מפעילי העמותה המשיכו בפעילות כנגד אישור התוכנית להרחבת בז"ן, כנגד רבות מתוכניות נמל המפרץ, כנגד הפיכת מתחם בז"ן למועצה תעשייתית, כנגד הקלות בהיתרי פליטה למפעלים מזהמים במפרץ חיפה, למען אכיפה משמעותית כנגד מפעלים מזהמים, למען הקמת פארק מורד הקישון ופעילויות נוספות.
בנובמבר 2020 נסגרה פעילות הקואליציה באופן סופי וסיכום פעילותה הוטמע במצגת מפורטת שנכתבה בשיתוף עם התארגנות התושבים "מנקים את מפרץ חיפה", המציגה את חזונם לעתיד המפרץ, כמענה לקול הקורא של ועדת המנכ"לים הבין משרדית לפיתוח וקידום מפרץ חיפה, אשר מונתה מכח החלטת ממשלה 472.
חזון

הקואליציה לבריאות הציבור מאמינה שלכל תושב ותושבת בישראל הזכות לנשום אוויר נקי, לחיות בסביבה בריאה ולכל אחד ואחת יכולת להשפיע על המקום שבו הם בוחרים לחיות.
דרכי פעולה מרכזיות

הקואליציה לבריאות הציבור העניקה לארגונים שחברו אליה, הכוונה, ייעוץ מקצועי ואסטרטגי, סיוע בניתוח נתונים ובהבנת ההשלכות הבריאותיות של הזיהום הסביבתי; זאת בזכות ידע מעמיק של פעיליה בנושאים כגון כימיה, פיזיקה, ביולוגיה, גאולוגיה, הנדסה, תכנון, תקשורת, מחשבים, מגדר ועוד.
בין דרכי הפעולה המרכזיות של הקואליציה ניתן למנות:
ריכוז והפצה של מידע מדעי רב תחומי הנוגע לזיהום הסביבה והשפעתו על בריאות הציבור. לרבות הפקת דוחות ומחקרים בנושאים שונים כגון: זיהום אוויר ותחלואת ילדים, זיהום סביבתי ותחלואת נשים, נייר עמדה על מעבר לשימוש בגז טבעי במפרץ חיפה, מזהמים שנפלטים ממתקנים לעיבוד גז טבעי.. להנגשת המידע לציבור הוקם דוכן מידע
שיתוף פעולה עם חוקרים באקדמיה ואנשי מקצוע בארץ ובעולם ועריכת כנסים וימי עיון ועוד.
ארגון מאבקים כנגד מזהמים ולקידום מדיניות של זהירות מונעת ותקנים מתקדמים, כגון חקיקה, הפגנות, עצומות, פנייה לממשלה ועוד.
דיאלוג מתמיד עם אנשי מקצוע בתעשייה וברשויות השונות כגון המשרד להגנת הסביבה ומשרד הבריאות לקידום הטיפול במפגעי סביבה ובריאות.
דרכי פעולה מרכזיות > פרויקטים מיוחדים

הקואליציה פעלה החל משנת 2011 בשני תחומים עיקריים:
זיהום אוויר - איכות האוויר באזורי תעשייה, ובמיוחד בחיפה. מאבק זה עלה לכותרות בשנת 2015.
חומרים מסוכנים - סכנה של פגיעה של חומרים מסוכנים באוכלוסייה.
פעילויות נוספות

בנוסף למאמציה הישירים להשגת מטרותיה עוסקת הקואליציה לבריאות הציבור בהסברה והעלאת מודעות, חינוך והפצת מידע בנושאים בהם היא מטפלת, והשתתפות במאמצים של כלל התנועה הסביבתית בישראל ליצירת דעת קהל ותמיכה במדיניות סביבתית.
באפריל 2009 יזמה הקואליציה לבריאות הציבור את אירוע "Green CT", פסטיבל סביבתי גדול שכלל דוכנים על מוצרים מתכלים ופאנלים סולאריים, הרצאות, הופעות והדגמות בנושאי שמירת סביבה ואנרגיות מתחדשות. האירוע נערך בפארק הקישון, ובנוסף התקיימה בו תחרות צילום זיהום אוויר.
בשנת 2012 הקואליציה הובילה את המחאה נגד התרחבות בז"ן והחתימה אלפי תושבים על התנגדויות לתוכנית. לאחר דיונים ארוכים בערכאות משפטיות שונות, בשנת 2018 החליט בית המשפט המחוזי בחיפה לאשר את תוכנית ההתרחבות של בז"ן על אף ההתנגדויות, באמרו כי רק טבעי הוא לאשר תוכנית שמסדירה את מה שכבר קיים; אולם הקואליציה, יחד עם עמותת אדם טבע ודין וארגון מגמה ירוקה, פנתה אל בית המשפט העליון. טענת המתנגדות היא כי תוכנית ההתרחבות של קבוצת בז"ן איננה כוללת תכנון מפורט מספק על פי הוראות חוק התכנון והבנייה, בפרט לאור העובדה כי להוספת המתקנים החדשים המתוכננים תהיינה השפעות סביבתיות משמעותיות.
בשנת 2014 הקואליציה הובילה מאבק להקמת חדר מצב לחומרים מסוכנים במפרץ חיפה.
הערות שוליים

↑  הנחישות משתלמת: פרס נחמה ריבלין לפעילי הבראת מפרץ חיפה, באתר מקור ראשון, ‏2019-11-24
↑  עתירה מינהלית לביטול אישור התוכנית להרחבת הבנייה בבז"ן, באתר כלבו – חיפה והצפון, ‏2017-07-23
↑  "אנחנו מקווים שהצדק ינצח", באתר כלבו – חיפה והצפון, ‏2019-02-11
↑  אושרה רשות ערעור על תוכנית נמל המפרץ, באתר כלבו – חיפה והצפון, ‏2019-01-27
↑  בקשה לבחינת הכרזה על מתחם בז"ן כמועצה תעשייתית
↑  התנגדויות רבות בעקבות התיקון להגדלת היתרי פליטה לפז שמנים וכימיקלים, באתר חי פה - חדשות חיפה, ‏2019-01-24
↑  יו"ר ועדת המשנה לתכנון מפרץ חיפה ח"כ אכרם חסון: קנס של מיליון וחצי שהוטל על מפעל מזהם לא מכסה תרופות של חולה סרטן אחד, ‏14 ביוני 2018
↑  דרישה נוספת לחייב את חנ"י לפתח את פארק הקישון, באתר כלבו – חיפה והצפון, ‏2018-10-22
↑  נמשך הלחץ לחייב את חנ"י לסייע בפיתוח פארק הקישון, באתר כלבו – חיפה והצפון, ‏2019-03-13
↑  הקואליציה לבריאות הציבור ומנקים את מפרץ חיפה, מצגת לועדת המנכ"לים הבין-משרדית לפיתוח וקידום מפרץ חיפה
↑  מפרץ חיפה דף הבית, באתר economy.pmo.gov.il
↑  פיתוח וקידום מפרץ חיפה | מספר החלטה 472, באתר GOV.IL
↑  ראות את הנולד, מה ידוע על זיהום אוויר ותחלואת ילדים
↑  מה ידוע על זיהום סביבתי ותחלואת נשים
↑  נייר עמדה על מעבר לשימוש בגז טבעי במפרץ חיפה
↑  מזהמים שנפלטים ממתקנים לעיבוד גז טבעי
↑  אליס גולדמן על דוכן מידע
↑  מעכברים לאנשים הקווים מתחברים
↑  יהודית יהב, פנייה לרה"מ: טפל בחבית חומר הנפץ במפרץ, באתר ynet, 30 בינואר 2011
↑  מה אפשר ללמוד מהזיגזג המבורך של יונה יהב על הזיהום בחיפה, 21 באפריל 2015
↑  נדחו העתירות נגד תכנית בז"ן 11 במרץ 2018
↑  גם ארגוני הסביבה עתרו נגד הרחבת בז"ן, 29 במרץ 2018
סוזוקי APV

| --- | --- |

Suzuki APV
 מאפיינים כלליים
 יצרן:  Suzuki IndoMobil Motor
 שנות ייצור:  2004 - היום
 הרכבה:  אינדונזיה אינדונזיה
 מודל קודם:  Suzuki Carry (אנ')
 חברת אם:  סוזוקי מוטור
 מרכב:  Rear mid-engine, rear-wheel-drive layout (אנ')
 פלטפורמה:  Ladder frame
 אורך:  4,230 מ"מ
 רוחב:  1,655 מ"מ
 גובה:  1,855 מ"מ
 משקל:  1,140-1,340ק"ג
 בסיס גלגלים:  2,625 מ"מ
 מפרט טכני
 מנוע:  4 צילינדרים, בטור, 1493 סמ"ק  4 צילינדרים, בטור, 1590 סמ"ק המפיק 92 כ"ס
 הילוכים:  תמסורת ידנית - 5 מהירויות  תמסורת אוטומטית - 4 מהירויות
סוזוקי APV (באנגלית: Suzuki APV) הוא מיניוואן קומפקטי המיוצר על ידי Suzuki IndoMobil Motor (אנ') משנת 2004 ועד היום.
"Suzuki IndoMobil Motor " הוקמה בשנת 1978 בשיתוף פעולה בין סוזוקי מוטור היפנית ו"IndoMobil Group" (אנ') לייצור דגמי "סוזוקי" באינדונזיה.
תצורות "סוזוקי APV"

מיניוואן - 5 דלתות.
טנדר - 2 דלתות.
אמבולנס.
סוזוקי APV

מנוע אחורי
מנוע הנעה אחורית
מהירות שיא - 160 קמ"ש (מנוע 1,590 סמ"ק)
תאוצה בין 0-100 קמ"ש היא 14 שניות (מנוע 1,590 סמ"ק)
צריכת דלק: 7.6 ליטר ל-100 ק"מ (מנוע 1,590 סמ"ק)
דגמי "סוזוקי APV" מיוצאים לארצות הבאות: אוסטרליה, אלג'יריה, בוליביה, ברוניי, צ'ילה, הרפובליקה הדומיניקנית, ג'מייקה, מלזיה, פרו, פקיסטן, סינגפור, תאילנד, הפיליפינים, וטרינידד וטובגו
תמונות

"סוזוקי APV", שנת 2007
"סוזוקי APV", שנת 2009
"סוזוקי APV", שנת 2011
"סוזוקי APV"
"סוזוקי APV"
"סוזוקי APV", שנת 2008 - טנדר
"סוזוקי APV" - טנדר
"סוזוקי APV" - אמבולנס
"סוזוקי APV" - אמבולנס
ראו גם

סוזוקי מוטור
הערות שוליים

↑  "סוזוקי APV" globalsuzuki.com/automobile/lineup/apv/index
↑  "סוזוקי APV" carmudi.com.ph/newcars/brands/suzuki/apv
↑  "סוזוקי APV" autodeal.com.ph/cars/suzuki/apv
חלומות בהקיציס

| --- | --- |

לוגו התוכנית
 סוגה:  בידור, קומדיה, מערכונים
 יוצרים:  שי שטרן, רשף לוי, איל קיציס, טל פרידמן
 כותבים:  ליאור כפיר רפאל, גדי רויז, יובל פרידמן, רשף לוי
 בימוי:  אמיר אוקרייניץ
 מנחים:  איל קיציס
 שחקנים:  טל פרידמן
 משתתפים:  אורחים שונים
 פרסים:  2 פרסי מסך הזהב לתוכנית האירוח
 ארץ מקור:  ישראל
 שפות:  עברית 
 מספר עונות:  4
 מספר פרקים:  2 
 הפקה
 חברת הפקה:  שידורי קשת
 אתר צילומים:  אולפני מימד
 אורך פרק:  60-120 דקות
 שידור
 רשת שידור בישראל:  שידורי קשת (ערוץ 2) רשת ערוץ ביפ (שידורים חוזרים)
 פורמט (תמונה):  SDTV 4:3
 פורמט (קול):  סטריאו
 תקופת שידור מקורית:  28 בינואר 1999 – 22 במאי 2003
 קישורים חיצוניים
 דף התוכנית ב-IMDb
 
חלומות בהקיציס הייתה תוכנית בידור ישראלית ששודרה בשנים 1999 - 2003, בהנחיית איל קיציס ובהשתתפות טל פרידמן בדמויות שונות.
התוכנית עלתה ברצועת הלייט-נייט החדשה של "שידורי קשת" בערוץ 2 יחד עם תוכניתה של דנה מודן "יחסים מסוכנים", בעקבות הצלחת תוכנית הלייט-נייט "פרפר לילה" של הזכיינית "רשת".
העונה הראשונה

העונה הראשונה עלתה לשידור בינואר 1999 ובה גילם פרידמן דמות בשם "מיכי שפיכי", שתואר כבן תשחורת היפראקטיבי, וכן דמויות מפורסמות נוספות כגון מדונה, ארנולד שוורצנגר וג'יימס בונד. בנוסף השתתפו בעונה זו אורחים אלמוניים הידועים בחוגים מסוימים בכישרונות מיוחדים או סיפורים וחוויות יוצאי דופן ובנוסף גם אודי ואביעד הגישו פינה קומית. האולפן בעונה זו התאפיין ברקע גוני אנימציית הפתיח של התוכנית. עונה זו קיבלה ביקורות שליליות ורייטינג נמוך.
העונה השנייה

בעונה השנייה, אשר החלה בסוף 1999, פרידמן המשיך להופיע בתור דמויות מפורסמות כגון ברבי, הדבורה מאיה, סינדרלה, מלאך המוות ויוסף טרומפלדור. עונה זו נסובה סביב תחרות בשם "משימה בלתי אפשרית", אשר במסגרתה המשיכו להופיע אורחים אלמוניים ויוצאי דופן בסגנון המוכר של התוכנית, אשר חלקם הופיעו לפני כן בעונה הראשונה. מראה האולפן השתנה לרקע דמוי קיר לבנים, אשר נשאר גם בעונה שלאחריה. העונה השנייה העלתה את התוכנית למעמד קאלט בעקבות אמרות כנף שונות אשר נאמרו בכל פרק (ביניהן "זה לא סקורסיזי", "מה, כבר נגמר?" ועוד). בעקבות זאת חדרה התוכנית משמעותית לתודעת הקהל והפכה לאחת מתוכניות הבידור הזכורות והמצוטטות בערוץ 2.
העונה השלישית

שידור העונה השלישית החל בקיץ 2001 והפעם פרידמן גילם חיות שונות, כגון צב, נחש, פיל, כריש וצבוע, אשר מחפשות אנשים שיאמצו אותן. בעונה זו האורחים המפורסמים התחרו ביניהם על פרס כספי בסך 6 שקלים ו-60 אגורות, בשעשועון פיקטיבי כפרודיה על התוכנית "מי רוצה להיות מיליונר?" אשר זכתה להצלחה בתקופה זו. גם במסגרת זו המשיכו להופיע בתוכנית אורחים בסגנון המוכר מהעונות הקודמות, ועונה זו המשיכה את הצלחת העונה השנייה.
העונה הרביעית - "נבחרת החלומות בהקיציס"

בעונה הרביעית, אשר עלתה לשידור בשנת 2002, שודרג שם התוכנית ל"נבחרת החלומות בהקיציס" וכן היא שודרה בשעה מעט מוקדמת יותר ושינתה מעט את מתכונתה. האולפן המוכר הוחלף באולפן גדול ואדום. בעונה זו האורחים נאלצו להיאבק על ה"רייטינג" שלהם על ידי ביצוע מעשים ביזאריים (לדוגמה, אבי גרייניק שר "יפה שלי" ברומנית). תפקידו של טל פרידמן הפך לדמות המתרוצצת בין פינות, פעם בתור שמחה המבקרת ופעם בתור שלי יחימוביץ', וכן שב לגלם דמויות מפורסמות שונות בדומה לשתי העונות הראשונות. הפורמט המחודש לא זכה להצלחה בקרב הצופים. בתוכנית סיום העונה, אשר שודרה במאי 2003, כוכבי ויוצרי התוכנית נפרדו מהצופים באווירת סיכום תקופת "חלומות בהקיציס" ובכך הסתמן סיומה של התוכנית.
פרסים

התוכניות זכתה פעמיים בפרס מסך הזהב בקטגוריית תוכנית האירוח.
שידורים חוזרים

במהלך שנות ה-2000 שודרו בערוץ ביפ בשידורים חוזרים העונה השנייה והשלישית של התוכנית, כאשר פרקי העונה השנייה נערכו מחדש ושודרו בגרסה מקוצרת יותר ללא הפינות וללא הצגת אורח נוסף שהצטרף בשלב מאוחר יותר בחלק מהתוכניות (אבי ביטר, סער בדישי, אילנה אביטל ועוד). העונה השלישית שודרה בערוץ כמעט ללא שינויים.
העונה הראשונה של התכנית לא שודרה שוב במשך שנים רבות, עד אוגוסט 2022, כאשר הועלו שלוש העונות הראשונות של התוכנית לצפייה בשירות "12+" של הזכיינית קשת. העונה הרביעית של התוכנית לא שודרה שוב מאז שידורה הראשון בערוץ 2.
משתתפים קבועים

DJ נועמה - נעמה יוגב, התקליטנית בעונות הראשונות של התוכנית, הגישה פינות מוזיקליות.
אילן הברמן - אילן אביצור, ברמן שהגיש פינת מתכוני קוקטיילים בעונה הראשונה. כניסתו לוותה בשירת "הוא שיכור, הוא שיכור, הוא שיכור".
צ'ינו הטבח המשוגע - קובי נעים, המכונה צ'ינו, חד את האורחים חידות פנטומימה.
מאיה קלוג - עורכת התוכנית, הגישה משחק בו סיפרו האורחים סיפורים או פרטי טריוויה על עצמם.
נחמה ליפשיץ

| --- | --- |

 לידה:  7 באוקטובר 1927 קובנה, ליטא 
 פטירה:  21 באפריל 2017 (בגיל 89) תל אביב-יפו, ישראל 
 מוקד פעילות:  ליטא, ברית המועצות, ישראל 
 מקום לימודים:  האקדמיה הליטאית למוזיקה ותיאטרון 
 סוגה:  מוזיקה יהודית 
 סוג קול:  סופרן 
 שפה מועדפת:  עברית, רוסית, יידיש 
 פרסים והוקרה:  פרס איציק מאנגר ליצירה ספרותית ביידיש 
 
נחמה ליפשיץ (משמאל) עם ראש ממשלת ישראל גולדה מאיר לאחר קונצרט במרכז לינקולן בניו יורק, 1969
נחמה ליפשיץ (7 באוקטובר 1927 – 21 באפריל 2017) הייתה זמרת ליטאית-ישראלית ששרה בעברית וביידיש, והפכה לסמל ל"יהדות הדממה" עקב היותה מסורבת עלייה מברית המועצות במשך שנים רבות.
ביוגרפיה

נחמה ליפשיץ נולדה ב-1927 בעיר קובנה שבליטא למשפחה יהודית ציונית. אביה, ד"ר יהודה-הירש ליפשיץ (1980–1900), היה רופא ועסקן תרבות יליד אולקניקי שבליטא, שלמד בישיבתו של הרב ריינס בלידא ואחר-כך למד רפואה באוניברסיטת קובנה. במלחמת העולם השנייה ברחה עם הוריה ואחותה צפורה מזרחה לאוזבקיסטן, שם שימש אביה רופא ביישוב כפרי קטן. ב-1946, אחרי המלחמה, שבה לליטא הסובייטית. למדה בקונסרבטוריון בבירה וילנה, וב-1957 החלה להופיע כסולנית של פילהרמונית וילנה. החלה להופיע בשירים ביידיש ובעברית, ערכה מסע הופעות ברחבי ברית המועצות והפכה לסמל ולפה ליהדות הדממה ולכיסופי היהודים לעלייה לישראל.
במרץ 1969 עלתה ליפשיץ לישראל. בהופעותיה הראשונות שרה שירים ביידיש ובעברית, כמו "ירושלים של זהב", "הליכה לקיסריה (אלי אלי)" ו"עם ישראל חי" של המשורר יוסף קרלר שהפך לסמל המסחרי שלה. הופעותיה הוקלטו לאלבום שהתפרסם בקהילות היהודיות והיא הוזמנה למסע הופעות בארצות הברית, אוסטרליה, אנגליה ואמריקה הלטינית. אולם לאחר כמה שנים בישראל הקריירה שלה דעכה.
לאחר שפרשה מעיסוק במוזיקה ליפשיץ הייתה ספרנית במקצועה, למדה ספרנות וארכיון באוניברסיטת בר-אילן. עבדה כארכיונאית ולימים מנהלת בספריה העירונית למוזיקה בתל אביב.
ב-21 באפריל 2017, ליפשיץ הלכה לעולמה בגיל 89. הותירה אחריה בת. היא נקברה בבית העלמין הדרום.
פרסים והוקרה

בשנת 1978 זכתה בפרס איציק מאנגר ליצירה ספרותית ביידיש.
בשנת 2004 קיבלה תואר יקירת העיר תל אביב-יפו.
לקריאה נוספת

Yaacov Ro'i, 'Nehama Lifshitz: Symbol of the Jewish National Awakening', in: Yaacov Ro'i and Avi Beker (Eds.), Jewish Culture and Identity in the Soviet Union, New York: New York University Press, 1991, pp. 168-188.
Шуламит Шалит, 'Еврейская песня - еë судьба: o певице Нехаме Лифшиц', в: Юлия Систер, Михаил Пархомовский (Книга I. Ред. и сост.) Идемте же отстроим стены Йерушалаима: евреи из Российской империи, СССР/СНГ в Эрец-Исраэль и государстве Израиль, I, Иерусалим: Научно-исследовательский центр Русское еврейство в зарубежье, 2005, pp. 140-155. (ברוסית)
הערות שוליים

↑  אריק בנדר, ‏הלכה לעולמה הזמרת נחמה ליפשיץ, שהייתה סמל ל"יהדות הדממה", באתר מעריב אונליין, 21 באפריל 2017
↑  ימימה אבידר, 'שיח ללא מלים' (פגישות עם נחמה ליפשיץ), דבר הפועלת 35 (1969), 194.
↑  חיים לייקוביץ, 'לתולדות התיאטרון היהודי בארצות הבלטיות' (המשך), במה 29-30, 108.
↑  דב לוין, 'מקלט ארעי עם ביטחון מוגבל (פליטים יהודים מליטא בתוככי ברית-המועצות)', דפים לחקר תקופת השואה ה (תשמ"ז), 106.
↑
ע. אונגר (וינה), נחמה שרה אידיש – ודיברה עברית: אמנים יהודיים מרוסיה באו לביקור באוסטריה, מעריב, 14 במאי 1959
לוי יצחק הירושלמי, משפחת ה"זמיר מארץ הדממה": נחמה ליפשיץ, אביה ד"ר יהודה ליפשיץ ובתה רוזה משיבים בצוותא על שאלות בסידרה "שלושה דורות – שלוש תשובות", מעריב, 21 באוקטובר 1970, המשך
שרגא הר-גיל, עם כל הנשמה, מעריב, 22 ביולי 1971
↑
גיל קיסרי, הזמרת היהודיה נחמה ליפשיץ בהגיעה אתמול מרוסיה לישראל: "אני רוצה לשיר – לא לדבר", מעריב, 20 במרץ 1969
↑
יעקב שרת, נחמה באה, מעריב, 21 במרץ 1969
תמר אבידר, זמרת "יהדות הדממה" – הערב בהיכל התרבות, מעריב, 15 באפריל 1969
אוליה זילברמן, טרובאדורית גדולה של הגלות, מעריב, 17 באפריל 1969
מרים בר, לכל שיריך גם אני כינור...: נחמה ליפשיץ בהופעתה הראשונה, ב"היכל התרבות בת"א, דבר, 17 באפריל 1969
הסנונית האחת... והשיירה שאיננה, מעריב, "ימים ולילות", 25 באפריל 1969
זאב רב-נוף, הזמיר של יהדות הדממה, דבר, 2 ביוני 1969
1 2 3  ירון אביטוב, קינת הזמיר - בניגוד לכל השמועות, נחמה ליפשק עדיין כאן. "הזמיר מלנינגראד", סמל יהדות הדממה, שעלייתה לארץ נחוגה ברוב עם, כבר לא שרה יותר, כל העיר, 6 במרץ 1987
↑  נחמה ליפשיץ – איגוד יוצאי וילנה והסביבה בישראל
↑  לוי יצחק הירושלמי, משפחת ה"זמיר מארץ הדממה": נחמה ליפשיץ, אביה ד"ר יהודה ליפשיץ ובתה רוזה משיבים בצוותא על שאלות בסידרה "שלושה דורות – שלוש תשובות", מעריב, 21 באוקטובר 1970.
↑  מודעת אבל של נחמה ליפשיץ
↑  חולק פרס איציק מנגר, דבר, 25 במאי 1978
| --- | --- |
בקרת זהויות :  NLI: 987007299749405171  GND: 1191141381  ISNI: 0000 0000 4458 0626  LCCN: no2002102325  MusicBrainz: 7d2329ec-0cfa-4f17-9a40-ca55149d1d4b  VIAF: 66147631   WorldCat (עם VIAF): 66147631
הטוב הרע והנערה

| --- | --- |
 מוקד פעילות:  ישראל ישראלי
 תקופת הפעילות:  1972–1973 (כשנה)
 חברים
 ג'וזי כץ  בני אמדורסקי  ישראל גוריון
 
הטוב הרע והנערה היא להקה ישראלית שפעלה בין השנים 1972–1973 ומנתה את ג'וזי כץ, בני אמדורסקי וישראל גוריון. שני האחרונים עבדו באותה תקופה כצמד "הדודאים".
השלישייה קמה בשנת 1972 כאשר ג'וזי כץ חברה לדודאים והשלושה הופיעו בפסטיבל הזמר והפזמון 1972 עם השיר "טוב לי לשיר", שהלחין שמוליק קראוס בזמן שישב בכלא, העיבוד המוזיקלי של אלכס וייס, את המילים כתב אהוד מנור בהתבסס על הלחן. השלישייה זכתה להצלחה גדולה בפסטיבל וגרפה את המקום הראשון.
השלושה לא התכוונו לצאת במופע של שירים חדשים, אך לאחר החשיפה הגדולה הפיק בני אמדורסקי עבור השלישייה מופע קברט הנושא את שם הלהקה. המופע כלל 15 שירים, ומטרתו הייתה לשחזר בעברית שירים מתוך סרטי קולנוע ומחזות זמר. מלבד עשרת השירים המתורגמים, המופע כלל עוד חמישה שירים מקוריים שכתב אהוד מנור והלחין שמוליק קראוס.
את המופע הפיק בני אמדורסקי, ביים אותו צדי צרפתי, עיבד אלכס וייס ואת כל השירים כתב או תרגם אהוד מנור.
המופע המצולם גם שודר בטלוויזיה והשירים יצאו בתקליט ויניל, שלאחר מכן הוסב לתקליטור, ובשנת 2002 נערך מחדש במסגרת פרויקט "נוסטלגיה עברית".
השירים על פי סדר הופעתם בתקליטור:
שירים 16–18 הם בונוסים בגרסת התקליטור של סדרת נוסטלגיה עברית.
ימים של קולנוע - שיר מקורי (לחן: שמוליק קראוס)
בייבי פייס - Baby Face (לחן: בני דייוויס והארי אקסט)
אלה שמות - שיר מקורי (לחן: שמוליק קראוס)
בייבי קר בחוץ - Baby, it's Cold Outside (לחן: פרנק לסר, בביצוע ג'וזי כץ וישראל גוריון)
טיקו טק - Tico Tico (לחן: אברה אוליברה דרייק, בביצוע בני אמדורסקי)
איי איי איי - I yi yi yi (לחן: דה סילבה, מאייר, בביצוע ג'וזי כץ)
שמור לך חלום קטן - Dream a Little Dream of Me (לחן: שוואנט, קהן, אנדריי)
הבלדה על ליטל מי - שיר מקורי (לחן: שמוליק קראוס)
צמד חמד - Sisters (לחן: אירווינג ברלין, בביצוע בני אמדורסקי וישראל גוריון)
הדבר הזה - שיר מקורי (לחן: שמוליק קראוס)
בבית שלך ושלי - For me and My Gal (לחן: מאייר, לסלי, גאטס, בביצוע בני אמדורסקי וג'וזי כץ)
סוזי - If You Knew Suzie (לחן: דה סילבה, מאייר, בביצוע ישראל גוריון)
לולו שוב בעיר - Lulu's Back in Town (לחן: ווארן, דיובין, בביצוע בני אמדורסקי וישראל גוריון)
ביחד - Together Wherever We Go (לחן: סטיין, סונדהיים)
טוב לי לשיר - שיר מקורי (לחן: שמוליק קראוס)
שוב (מילים: דפנה עבר הדני, לחן: שמוליק קראוס, בביצוע ג'וזי כץ ושמוליק קראוס)
זה לא אותו הבית (מילים: פדריקו גארסיה לורקה, לחן: מיקיס תאודוראקיס, בביצוע בני אמדורסקי וישראל גוריון)
הניסית זאת (מילים: אבי קורן, לחן: ננסי סינטרה, לי הייזלווד, בביצוע בני אמדורסקי וג'וזי כץ)
הערות שוליים

↑  הלחן היה במקור של שיר סולו של קראוס בשם "שישי חם", שנכתב בעצם על חשיש כשהמילים "נחמדות" וחסרות רימוזים והשם "חשיש" הוא מחויך. השיר נפסל לשידור עקב כך, וכך גם הקליפ בעל הצבעים ההפוכים שביים עידן זעירא, ובו נראה קראוס לוקח חופני קנאביס מתוך שקית ובולע אותם.
| --- | --- |
בקרת זהויות :  NLI: 987007300408805171  MusicBrainz: b1e31741-7ae6-45b7-848c-e56fb92dcd7d  VIAF: 128378204   WorldCat (עם VIAF): 128378204
הבירדס

| --- | --- |

 מקום הקמה:  לוס אנג'לס 
 מוקד פעילות:  לוס אנג'לס, קליפורניה
 תקופת הפעילות:  1964–1973 (כ־9 שנים) 
 סוגה:  פולק רוק, קאנטרי רוק, רוק פסיכדלי
 חברת תקליטים:  קולומביה רקורדס
 פרסים והוקרה:  היכל התהילה של הרוק אנד רול (1991) 
 http://www.byrds.com
 פרופיל ב-IMDb
 חברים
 רוג'ר מקגין כריס הילמן דייוויד קרוסבי ג'ין קלארק גראם פרסונס 
 חברים לשעבר
 רוג'ר מקגוין  ג'ין קלארק  דייוויד קרוסבי  כריס הילמן  מייקל קלארק  קווין קלי  גראם פרסונס  קלרנס וייט  ג'ין פרסונס  ג'ון יורק  סקיפ באטין  ג'ון גורין
 
הבירדס (באנגלית: The Byrds) הייתה להקת רוק אמריקאית שהוקמה בלוס אנג'לס שבקליפורניה בשנת 1964.
הבירדס גישרה על הפער שבין מוזיקת הפולק בסגנון בוב דילן לבין הרוק של הביטלס, והייתה לאחת הלהקות המשפיעות והפופולריות ביותר בשנות ה-60 ושנות ה-70 ולאחת הלהקות שבזכותן נוצרו סגנונות הפולק רוק והרוק הפסיכדלי.
הערות שוליים

↑  Richie Unterberger, ‏Michael Clarke | Artist Biography, באתר Allmusic
| --- | --- |
בקרת זהויות :  BIBSYS: 4023601  BnF: cb13902210g (data)  GND: 5206083-4  ISNI: 0000 0001 1523 6911  LCCN: n85072686  MusicBrainz: 2819834e-4e08-47b0-a2c4-b7672318e8f0  NKC: xx0024403  SUDOC: 083048200  VIAF: 154709005   WorldCat (עם VIAF): 154709005
מזראטי 200S

| --- | --- |

Maserati 200S
 מאפיינים כלליים
 יצרן:  מזראטי
 שנות ייצור:  1955–1957
 הרכבה:  איטליה איטליה  בולוניה
 מרכב:  Front-engine, rear-wheel-drive layout
 אורך:  3,900 מ"מ
 רוחב:  1,450 מ"מ
 גובה:  980 מ"מ
 משקל:  660-670 ק"ג
 בסיס גלגלים:  2,150 מ"מ  2,250 מ"מ
 מפרט טכני
 מנוע:  4 צילינדרים, בטור, 16 שסתומים, 1,994 סמ"ק המפיק 187 כ"ס ב-7,500 סל"ד, יחס דחיסה 9.5:1
 הילוכים:  תמסורת ידנית - 4 מהירויות  תמסורת ידנית - 5 מהירויות
 מעצב:  Giulio Alfieri
מזראטי 200S (באיטלקית: Maserati 200S) היא מכונית מרוץ מתוצרת יצרנית  הרכב האיטלקית מזראטי אשר יוצרה בין השנים  1955–1957.
זאת הייתה התשובה של מזראטי לפרארי 500 מונדיאל, ויוצרו ממנה רק 28 יחידות.
פרויקט התכנון של מזראטי 200S, בהנהגת מהנדס הרכב האיטלקי "Giulio Alfieri" (אנ'), החל בשנת 1952 תחת שם הקוד 'Tipo 52' (סוג 52).
200S הונעה באמצעות מנוע במבנה 4 צילינדרים בטור בנפח 1,994.3 סמ"ק (2.0 ליטר) עם שני שסתומים עיליים לכל צילינדר וגל זיזים כפול שסיפק 190 כ"ס (140 קילוואט; 187 כ"ס) ב-7,500 סל"ד. רכיבי שלדה רבים היו זהים לדגם 150S של מזראטי וזאת כדי לקצר את משך הפיתוח. הסרן האחורי הקשיח שלה הגיע ממזראטי A6.
דגמים

מזראטי 200S
מזראטי 200SI
מזראטי 200SL
מזראטי 200S

,
ללא דלתות
2 מושבים
גוף הדגם: אלומיניום "Fantuzzi"
הנעה אחורית
בלמים: תופים הידראוליים
מאייד תוצרת "Weber (azienda)" (אנ') מסוג "50DCO3" (הורכב בדגמים הראשונים שיוצרו)
מאייד תוצרת "Weber (azienda)" (אנ') מסוג "45DCO3"
צמיגים : תוצרת "פירלי", קדמיים: 5.25x16", אחוריים: 5.5x16
מכל דלק: 100 ליטר
מקדם גרר: 0.45
מזראטי 200S > מתלים

קדמיים: עצמות עצה כפולות (Double wishbone), בולמי זעזועים הידראוליים
אחוריים: סרן DeDion, עלה חצי אליפטי, בולמי זעזועים הידראוליים
תמונות

מזראטי 200SI, שנת 1957
מזראטי 200SI, שנת 1957 - מבט לתא הנהג
מזראטי 200SI, שנת 1957
מזראטי 200SI, שנת 1957
מזראטי 200SI, שנת 1957
מזראטי 200SI, שנת 1957
מזראטי 200SI, שנת 1957
מזראטי 200SI, שנת 1957
מזראטי 200SL
ראו גם

מזראטי
לקריאה נוספת

"מזראטי 200S" - תמונות
הערות שוליים

↑  "מזראטי 200S"  racingsportscars.com/type/Maserati/200S
↑  "מזראטי 200S" ultimatecarpage.com/car/863/Maserati-200S
↑  "מזראטי 200S" maserati-alfieri.co.uk/alfieri190
↑  Maurizio Tabucchi: Maserati, Alle Grand Prix,- Sport- und GT-Fahrzeuge von 1926 bis heute. Heel, Königswinter 2004, ISBN 3-89880-211-6
↑  מזראטי 200SI Million Dollar Classics: The World's Most Expensive Cars
↑  "מזראטי 200S" tech-racingcars.wikidot.com/maserati-200s
↑  "מזראטי 200S" topspeed.com/cars/maserati/1956
Shocking Blue

| --- | --- |

שוקינג בלו, 1969
 מקום הקמה:  האג 
 תקופת הפעילות:  1967–1974 (כ־7 שנים)
 סוגה:  רוק, רוק פסיכדלי, פולק רוק
 חברת תקליטים:  פולידור רקורדס, פיל ורוד
 פרופיל ב-IMDb
 חברים לשעבר
 מריסקה ורס Robbie van Leeuwen 
 
חברי הלהקה במהלך ביקור בישראל, 1971
Shocking Blue (בתרגום חופשי: כחול מזעזע) הייתה להקת רוק הולנדית מהאג. נודעה בעיקר בעקבות הלהיט "Venus", אשר הגיע למקום הראשון בבילבורד.